สวนสัตว์ขอนแก่น จัดเค้กวันเกิดให้ เจ้าอ้น ลูกฮิปโปโปเตมัส อายุครบ 2 ปี แบบ New Normal
สวนสัตว์ขอนแก่น จัดกิจกรรมครบรอบวันเกิดให้กับ “เจ้าอ้น” หรือ “น้องแก่นแก้ว” ที่ส่วนจัดแสดงสัตว์ฮิปโปโปเตมัส โดยมีเจ้าหน้าที่สวนสัตว์ นักท่องเที่ยว เข้ามาเยี่ยมชมและร่วมตกแต่งเค้กวันเกิด พร้อมอวยพรฉลองวันเกิด ท่ามกลางมาตรการป้องกันโรคติดเชื้อไวรัสโคโรนา (Covid-19) แบบ New Normalนายณรงวิทย์ ชดช้อย รักษาการผู้อำนวยการสวนสัตว์ขอนแก่น กล่าวว่า สวนสัตว์ขอนแก่นได้จัดทำโครงการอุปถัมภ์สัตว์ป่า (Adoption) หรือพ่อแม่บุญธรรมสัตว์ เพื่อช่วยสนับสนุนในการบำรุงดูแลและส่งเสริมคุณภาพชีวิตสัตว์ ส่งเสริมให้ประชาชน รวมถึงหน่วยงานภาครัฐและเอกชน บริษัท ห้างร้าน ได้มีส่วนร่วมในการอนุรักษ์สัตว์ป่าและสนับสนุนการศึกษาวิจัย และส่งเสริมการอนุรักษ์สัตว์ป่าของชาติภายในสวนสัตว์ขอนแก่น ซึ่งมีเด็กหญิง แคโรลีน โจนส์ (น้องแจ็กเกอร์ลีน) วัย 9 ขวบ ลูกครึ่งไทยอเมริกัน คุณพ่อเป็นชาวอเมริกา เป็นอาจารย์สอนอยู่ในมหาวิทยาลัยแห่งหนึ่งในจังหวัดขอนแก่น ส่วนคุณแม่เป็นชาวจังหวัดขอนแก่น ทางครอบครัวได้ปลูกฝังให้ลูกได้มีใจโอบอ้อมอารี รักสัตว์มาตั้งแต่เด็ก ปัจจุบันน้องแจ็กเกอร์ลีน ได้เป็นพ่อแม่บุญธรรมสัตว์ของ “เจ้าอ้น” หรือ “น้องแก่นแก้ว” ลูกฮิปโปโปเตมัส วัย 2 ปี ซึ่งเป็นหลานของแม่มะลินั่นเอง